CELEX: 
Language: ro
Date: 2020-05-08 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2018/1999 al Parlamentului European și al Consiliului în ceea ce privește valorile potențialului de încălzire globală și orientările privind inventarierea, precum și sistemul de inventariere al Uniunii și de abrogare a Regulamentului delegat (UE) nr. 666/2014 al Comisiei

COMISIA
                              EUROPEANĂ

                                                       Bruxelles, 8.5.2020
                                                       C(2020) 2841 final

                  REGULAMENTUL DELEGAT (UE) …/… AL COMISIEI

                                           din 8.5.2020

      de completare a Regulamentului (UE) 2018/1999 al Parlamentului European și al
     Consiliului în ceea ce privește valorile potențialului de încălzire globală și orientările
     privind inventarierea, precum și sistemul de inventariere al Uniunii și de abrogare a
                     Regulamentului delegat (UE) nr. 666/2014 al Comisiei

                                  (Text cu relevanță pentru SEE)

RO                                                                                                RO
 ---pagebreak---                                        EXPUNERE DE MOTIVE

     1.       CONTEXTUL ACTULUI DELEGAT
     În conformitate cu Regulamentul (UE) 2018/1999 al Parlamentului European și al Consiliului
     din 11 decembrie 2018 privind guvernanța uniunii energetice și a acțiunilor climatice, de
     modificare a Regulamentelor (CE) nr. 663/2009 și (CE) nr. 715/2009 ale Parlamentului
     European și ale Consiliului, a Directivelor 94/22/CE, 98/70/CE, 2009/31/CE, 2009/73/CE,
     2010/31/UE, 2012/27/UE și 2013/30/UE ale Parlamentului European și ale Consiliului, a
     Directivelor 2009/119/CE și (UE) 2015/652 ale Consiliului și de abrogare a Regulamentului
     (UE) nr. 525/2013 al Parlamentului European și al Consiliului, trebuie stabilite normele
     pentru sistemul de inventariere al Uniunii. În plus, este necesar să se precizeze orientările
     privind inventarul, care sunt importante pentru raportarea inventarelor gazelor cu efect de seră
     de către statele membre, după cum se prevede în legislația UE relevantă, precum și în
     deciziile organismelor relevante ale Convenției-cadru a Națiunilor Unite privind schimbările
     climatice și ale Acordului de la Paris.
     Pe lângă sistemul de inventariere al Uniunii și orientările privind inventarierea, trebuie
     adoptate noi valori ale potențialului de încălzire globală al gazelor cu efect de seră, întrucât
     acestea sunt esențiale pentru raportarea inventarelor gazelor cu efect de seră de către statele
     membre, în vederea respectării obiectivelor privind emisiile de gaze cu efect de seră stabilite
     în legislația UE și în Acordul de la Paris. Valorile propuse ale potențialului de încălzire
     globală din anexa I la regulamentul delegat în cauză se bazează pe cel de al 5-lea raport de
     evaluare al Grupului interguvernamental privind schimbările climatice, în conformitate cu
     cele mai recente date științifice. Lista gazelor din anexa I corespunde listei gazelor definite ca
     gaze cu efect de seră stabilite în partea a doua din anexa V la Regulamentul (UE) 2018/1999.
     Recunoscând avantajele instituirii unui indicator comun, părțile la Acordul de la Paris au
     decis în 2018 că fiecare parte trebuie să utilizeze potențialul de încălzire globală pe o perioadă
     de 100 de ani prevăzut în cel de al cincilea raport de evaluare al IPCC pentru a raporta
     emisiile și absorbțiile agregate în inventarul său național al gazelor cu efect de seră.
     Regulamentul delegat aliniază orientările privind inventarul UE la aceste cerințe, continuând
     totodată raportarea separată a fiecărui gaz cu efect de seră, permițând astfel UE și statelor
     membre să elaboreze politici care să vizeze anumite gaze, după caz. Atât la nivelul UE, cât și
     al CCONUSC, indicatorul comun este ținut sub observație pentru a fi în conformitate cu
     viitoarele rapoarte de evaluare ale IPCC.

     2.       CONSULTĂRI PREALABILE ADOPTĂRII ACTULUI
     În conformitate cu punctul 4 din Înțelegerea comună privind actele delegate, anexată la
     Acordul interinstituțional privind o mai bună legiferare între Parlamentul European, Consiliu
     și Comisia Europeană1, au fost efectuate consultări adecvate în cursul pregătirii prezentului
     regulament delegat. Experții în alcătuirea inventarului gazelor cu efect de seră din cadrul
     Grupului de experți al Comisiei privind schimbările climatice au fost consultați în cadrul
     reuniunilor care au avut loc la 6 mai și la 3 iulie 2019 și au prezentat observații scrise cu
     privire la proiectul final al regulamentului delegat în noiembrie 2019 și februarie 2020.
     Documentele relevante privind aceste reuniuni au fost transmise simultan Parlamentului
     European și Consiliului, în conformitate cu Înțelegerea comună privind actele delegate.
     Observațiile exprimate de grupul de experți au fost luate în considerare la pregătirea
     regulamentului delegat.
     1
            Acordul interinstituțional între Parlamentul European, Consiliul Uniunii Europene și Comisia
            Europeană din 13 aprilie 2016 privind o mai bună legiferare (JO L 123, 12.5.2016, p. 1).

RO                                                   1                                                     RO
 ---pagebreak---      Proiectul de regulament delegat a fost publicat pe Portalul pentru o mai bună legiferare pentru
     o perioadă de evaluare de patru săptămâni, din 4 martie până în 2 aprilie 2020. În această
     perioadă, s-a primit feedback de la trei cetățeni și zece organizații și întreprinderi. Majoritatea
     reacțiilor au vizat potențialul de încălzire globală: mai multe părți interesate au solicitat
     raportarea paralelă a emisiilor de metan, utilizând potențialul de încălzire globală pe o
     perioadă de 20 ani; una din părțile interesate a pus sub semnul întrebării selectarea
     potențialului de încălzire globală pe o perioadă de 100 de ani care să includă evaluările
     privind emisiile de dioxid de carbon doar pentru CO2. Unii au sugerat să se adauge în anexa I
     un gaz care nu este recunoscut ca fiind un gaz cu efect de seră nici în Regulamentul (UE)
     2018/1999 și nici nu figurează în cel de al 5-lea raport de evaluare. O parte interesată a
     solicitat revizuirea normelor privind inventarul CCONUSC din punctul de vedere al captării și
     al utilizării dioxidului de carbon.

     3.       ELEMENTE JURIDICE ALE ACTULUI DELEGAT
     Articolul 26 alineatul (6) litera (b) din Regulamentul (UE) 2018/1999 împuternicește Comisia
     să adopte acte delegate pentru a completa regulamentul prin adoptarea de valori pentru
     potențialul de încălzire globală și prin precizarea orientărilor privind inventarierea. Articolul
     37 alineatul (7) împuternicește Comisia să adopte acte delegate pentru a îl completa prin
     stabilirea unor norme referitoare la cerințele privind instituirea, operarea și funcționarea
     sistemului de inventariere al Uniunii.
     Acest act delegat va înlocui, de la 1 ianuarie 2021, actualul Regulament delegat (UE)
     666/2014 al Comisiei de stabilire a cerințelor substanțiale pentru un sistem de inventariere al
     Uniunii pe baza modificărilor potențialelor de încălzire globală și a orientărilor privind
     inventarierea convenite la nivel internațional în temeiul Regulamentului (UE) nr. 525/2013 al
     Parlamentului European și al Consiliului.

RO                                                   2                                                     RO
 ---pagebreak---                        REGULAMENTUL DELEGAT (UE) …/… AL COMISIEI

                                                      din 8.5.2020

          de completare a Regulamentului (UE) 2018/1999 al Parlamentului European și al
         Consiliului în ceea ce privește valorile potențialului de încălzire globală și orientările
         privind inventarierea, precum și sistemul de inventariere al Uniunii și de abrogare a
                         Regulamentului delegat (UE) nr. 666/2014 al Comisiei

                                           (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) 2018/1999 al Parlamentului European și al Consiliului
     din 11 decembrie 2018 privind guvernanța uniunii energetice și a acțiunilor climatice, de
     modificare a Regulamentelor (CE) nr. 663/2009 și (CE) nr. 715/2009 ale Parlamentului
     European și ale Consiliului, a Directivelor 94/22/CE, 98/70/CE, 2009/31/CE, 2009/73/CE,
     2010/31/UE, 2012/27/UE și 2013/30/UE ale Parlamentului European și ale Consiliului, a
     Directivelor 2009/119/CE și (UE) 2015/652 ale Consiliului și de abrogare a Regulamentului
     (UE) nr. 525/2013 al Parlamentului European și al Consiliului2, în special articolul 26
     alineatul (6) litera (b) și articolul 37 alineatul (7),
     întrucât:
     (1)      Mecanismul de monitorizare și de raportare a emisiilor de gaze cu efect de seră
              prevăzut în Regulamentul (UE) nr. 525/2013 al Parlamentului European și al
              Consiliului3 stabilește normele de monitorizare și de raportare a emisiilor de gaze cu
              efect de seră în cadrul politicii privind clima. Dispozițiile acestui mecanism sunt pe
              deplin integrate în Regulamentul (UE) 2018/1999, care abrogă Regulamentul (UE) nr.
              525/2013 începând cu 1 ianuarie 2021. În cadrul acestui mecanism, este necesar să se
              adopte valori ale potențialului de încălzire globală și să se specifice orientările privind
              inventarierea.
     (2)      În ceea ce privește potențialul de încălzire globală, prima reuniune a Conferinței
              părților la Convenția-cadru a Națiunilor Unite asupra schimbărilor climatice
              (CCONUSC), care servește drept reuniune a părților la Acordul de la Paris din 2015
              privind schimbările climatice, ca urmare a celei de a 21-a Conferințe a părților la
              CCONUSC („Acordul de la Paris”), a stabilit un indicator comun pentru conversia
              gazelor cu efect de seră în echivalente CO2 în scopul raportării inventarelor gazelor cu
              efect de seră. Acest indicator comun se bazează pe valorile potențialului de încălzire
              globală stabilite în cel de al 5-lea raport de evaluare4 al Grupului interguvernamental

     2
              JO L 328, 21.12.2018, p. 1.
     3
              Regulamentul (UE) nr. 525/2013 al Parlamentului European și al Consiliului din 21 mai 2013 privind
              un mecanism de monitorizare și de raportare a emisiilor de gaze cu efect de seră, precum și de raportare,
              la nivel național și al Uniunii, a altor informații relevante pentru schimbările climatice și de abrogare a
              Deciziei nr. 280/2004/CE (JO L 165, 18.6.2013, p. 13).
     4
              Coloana „GWP 100 ani” din tabelul 8.A.1 din apendicele 8.A la raportul intitulat „Schimbările
              climatice 2013: bazele științelor fizice. Contribuția Grupului de lucru I la cel de al cincilea

RO                                                            3                                                             RO
 ---pagebreak---            privind schimbările climatice (IPCC). Valorile potențialului de încălzire globală ar
           trebui să țină seama de acest indicator comun.
     (3)   Orientările privind inventarul gazelor cu efect de seră ar trebui clarificate în
           conformitate cu evoluțiile la nivel internațional. Pe lângă Orientările IPCC din 2006
           privind inventarele naționale ale gazelor cu efect de seră, statele membre și Comisia ar
           trebui să ia în considerare modalitățile, procedurile și orientările privind cadrul de
           transparență pentru acțiuni și sprijin menționat la articolul 13 din Acordul de la Paris,
           prevăzut în anexa la Decizia 18/CMA.1 a Conferinței părților la CCONUSC care
           funcționează ca reuniune a părților la Acordul de la Paris („Decizia 18/CMA.1”). În
           plus, statele membre sunt încurajate să utilizeze suplimentul din 2013 la Orientările
           IPCC din 2006 pentru inventarele naționale ale gazelor cu efect de seră privind zonele
           umede.
     (4)   Pentru a garanta calitatea sistemului de inventariere al Uniunii, ar trebui stabilite
           obiective suplimentare ale programului Uniunii de asigurare a calității și de control al
           calității.
     (5)   Pentru a garanta integralitatea inventarului Uniunii în conformitate cu Decizia
           18/CMA.1, este necesar să se stabilească metodologiile și datele care urmează să fie
           utilizate de Comisie pentru a pregăti estimările privind datele care lipsesc din
           inventarul unui stat membru în temeiul articolului 37 alineatul (5) din Regulamentul
           (UE) 2018/1999.
     (6)   Pentru a asigura respectarea termenelor, transparența, exactitatea, consecvența,
           comparabilitatea și caracterul complet al inventarului Uniunii, este necesar să se
           specifice conținutul verificărilor inițiale efectuate asupra datelor din inventarele
           gazelor cu efect de seră prezentate de statele membre. Evaluarea preciziei ca parte a
           controalelor inițiale ar trebui să garanteze că statele membre nu supraestimează sau
           subestimează în mod sistematic emisiile și absorbțiile reale în raport cu categoriile-
           cheie ale Uniunii. În plus, întrucât raportarea emisiilor de gaze cu efect de seră prin
           surse și a absorbțiilor prin absorbanți care țin de sectorul LULUCF (exploatarea
           terenurilor, schimbarea destinației terenurilor și silvicultură) este o parte integrantă din
           raportarea inventarelor gazelor cu efect de seră și, dat fiind că sectorul LULUCF este
           inclus în obiectivul privind clima pentru 2030, controalele inițiale în sectorul
           LULUCF ar trebui să fie aliniate cu cele efectuate în alte sectoare. În sectorul
           LULUCF, datele raportate privind exploatarea terenurilor și schimbarea destinației
           terenurilor pot fi comparate cu informațiile obținute din programele și studiile Uniunii
           și ale statelor membre, cum ar fi Copernicus și LUCAS.
     (7)   Estimările pentru completarea datelor din inventarele naționale care lipsesc pentru
           compilarea inventarului Uniunii se efectuează în conformitate cu orientările privind
           inventarierea gazelor cu efect de seră. Aceste estimări nu pot fi stabilite fără aplicarea
           valorilor pentru potențialul de încălzire globală al gazelor cu efect de seră. Întrucât
           normele privind potențialul de încălzire global, orientările privind inventarul și
           sistemul de inventariere al Uniunii sunt strâns conectate, este oportun ca aceste
           dispoziții să fie incluse într-un singur regulament delegat.
     (8)   Pentru a se asigura coerența cu data de aplicare a dispozițiilor relevante din
           Regulamentul (UE) 2018/1999, prezentul regulament ar trebui să se aplice de la 1
           ianuarie 2021.

           Raport de evaluare al Grupului interguvernamental privind schimbările climatice”, p.731; disponibil la
           adresa: https://www.ipcc.ch/assessment-report/ar5/.

RO                                                      4                                                           RO
 ---pagebreak---      (9)    În conformitate cu articolele 57 și 58 din Regulamentul (UE) 2018/1999,
            Regulamentul (UE) nr. 525/2013 se abrogă începând cu 1 ianuarie 2021, cu excepția
            articolului 7 din regulamentul respectiv, care se aplică rapoartelor care conțin date din
            anii 2018, 2019 și 2020. Regulamentul delegat (UE) nr. 666/2014 ar trebui, așadar,
            abrogat începând cu 1 ianuarie 2021, însă articolele 6 și 7 ar trebui să continue să
            producă efecte în cazul rapoartelor care conțin datele necesare pentru anii 2019 și
            2020,
     ADOPTĂ PREZENTUL REGULAMENT:

                                               Articolul 1
                                         Domeniul de aplicare
     Prezentul regulament se aplică, începând cu anul 2021, rapoartelor prezentate de statele
     membre care conțin datele solicitate.

                                               Articolul 2
                                   Potențialul de încălzire globală
     Statele membre și Comisia utilizează valorile potențialului de încălzire globală enumerate în
     anexa I la prezentul regulament cu scopul de a determina și raporta datele inventarelor gazelor
     cu efect de seră în temeiul articolului 26 alineatele (3), (4) și (5) din Regulamentul (UE)
     2018/1999.

                                               Articolul 3
                         Orientări privind inventarul gazelor cu efect de seră
      Statele membre și Comisia stabilesc inventarele gazelor cu efect de seră menționate la
      articolul 26 alineatele (3), (4) și (5) din Regulamentul (UE) 2018/1999 în conformitate cu:
             (a)   orientările privind inventarele naționale ale gazelor cu efect de seră din 2006
                   ale Grupului interguvernamental privind schimbările climatice (IPCC);
             (b)   modalitățile, procedurile și orientările privind cadrul de transparență pentru
                   acțiuni și sprijin menționat la articolul 13 din Acordul de la Paris prevăzut în
                   anexa la Decizia 18/CMA.1 a Conferinței părților care funcționează ca
                   reuniune a părților la Acordul de la Paris („Decizia 18/CMA.1”).

                                               Articolul 4
              Obiectivele programului de asigurare a calității și de control al calității
     1.      Comisia gestionează, întreține și urmărește să îmbunătățească permanent sistemul
             Uniunii de inventariere a gazelor cu efect de seră, pe baza următoarelor obiective de
             asigurare a calității și de control al calității:
             (a)   asigurarea faptului că inventarul gazelor cu efect de seră al Uniunii este
                   complet, aplicând, după caz, procedura prevăzută la articolul 37 alineatul (5)
                   din Regulamentul (UE) 2018/1999, în consultare cu statul membru în cauză;
             (b)   asigurarea faptului că inventarul gazelor cu efect de seră al Uniunii furnizează
                   o agregare transparentă a emisiilor de gaze cu efect de seră prin surse și a
                   absorbțiilor prin absorbanți ale statelor membre, precum și o prezentare
                   generală a descrierilor metodologice pentru categoriile-cheie ale Uniunii și a

RO                                                  5                                                   RO
 ---pagebreak---                 faptului că acesta reflectă în mod transparent contribuția emisiilor prin surse și
                a absorbțiilor prin absorbanți ale statelor membre la inventarul gazelor cu efect
                de seră al Uniunii;
          (c)   asigurarea faptului că totalul emisiilor de gaze cu efect de seră prin surse și a
                absorbțiilor prin absorbanți ale Uniunii pentru un an de raportare este egal cu
                suma emisiilor de gaze cu efect de seră prin surse și a absorbțiilor prin
                absorbanți ale statelor membre raportate în temeiul articolului 26 alineatele (3),
                (4) și (5) din Regulamentul (UE) 2018/1999 pentru același an;
          (d)   asigurarea faptului că inventarul gazelor cu efect de seră al Uniunii include o
                serie cronologică coerentă a emisiilor prin surse și a absorbțiilor prin
                absorbanți pentru toți anii de raportare.
     2.   Comisia și statele membre îmbunătățesc, atunci când este posibil, comparabilitatea
          inventarelor naționale ale gazelor cu efect de seră, căutând sinergii la nivel de
          metode, date privind activitatea, notații și alocarea de către statele membre a
          emisiilor prin surse și a absorbțiilor prin absorbanți a gazelor cu efect de seră, după
          caz.
     3.   Obiectivele programului de asigurare a calității și de control al calității inventarului
          Uniunii completează obiectivele programelor de asigurare a calității și de control al
          calității puse în aplicare de statele membre.
     4.   Statele membre garantează calitatea datelor privind activitatea, a factorilor de emisie,
          precum și a altor parametri utilizați pentru realizarea inventarelor naționale ale
          gazelor cu efect de seră.

                                           Articolul 5
                                   Completarea datelor lipsă
     1.   Estimările Comisiei pentru completarea datelor de inventar prezentate de un stat
          membru, astfel cum se menționează la articolul 37 alineatul (5) din Regulamentul
          (UE) 2018/1999, se bazează pe următoarele metodologii și date:
          (a)   în cazul în care un stat membru a prezentat în anul de raportare precedent o
                serie cronologică coerentă de estimări pentru categoria de surse relevantă, iar:
                (i) statul membru în cauză a prezentat un inventar aproximativ al gazelor cu
                efect de seră pentru anul X – 1 în temeiul articolului 26 alineatul (2) din
                Regulamentul (UE) 2018/1999, care include estimarea care lipsește, pe baza
                datelor din respectivul inventar aproximativ al gazelor cu efect de seră;
                (ii) statul membru în cauză nu a prezentat un inventar aproximativ al gazelor cu
                efect de seră pentru anul X – 1 în temeiul articolului 26 alineatul (2) din
                Regulamentul (UE) 2018/1999, însă Uniunea a realizat o estimare
                aproximativă a emisiilor de gaze cu efect de seră pentru anul X – 1 pentru
                statul membru respectiv în conformitate cu articolul 26 alineatul (2) din
                Regulamentul (UE) 2018/1999, pe baza datelor din inventarul aproximativ al
                gazelor cu efect de seră al Uniunii;
                (iii) utilizarea datelor din inventarul aproximativ al gazelor cu efect de seră al
                statului membru nu este posibilă sau poate duce la o estimare foarte imprecisă,
                în cazul estimărilor care lipsesc din sectorul energetic, a datelor statistice

RO                                              6                                                    RO
 ---pagebreak---                    privind energia obținute în conformitate cu Regulamentul (CE) nr. 1099/2008
                   al Parlamentului European și al Consiliului5;
                   (iv) utilizarea datelor din inventarul aproximativ al gazelor cu efect de seră nu
                   este posibilă sau poate duce la o estimare foarte imprecisă, în cazul estimărilor
                   lipsă în sectoarele neenergetice, pe baza metodologiilor de estimare conforme
                   cu recomandările tehnice privind completarea datelor lipsă din secțiunea 2.2.3
                   a Orientărilor IPCC din 2006 pentru inventarele naționale privind gazele cu
                   efect de seră (Vol. 1), utilizând, după caz, statisticile europene;
            (b)    în cazul în care o estimare a unei emisii prin sursă sau a unei absorbții prin
                   absorbanți pentru categoria relevantă a fost supusă unor corecții tehnice în
                   conformitate cu articolul 38 alineatul (2) litera (d) din Regulamentul (UE)
                   2018/1999 în cadrul celei mai recente revizuiri anterioare transmiterii, iar statul
                   membru în cauză nu a prezentat o estimare revizuită cu privire la metoda
                   utilizată de echipa de revizuire formată din experți pentru calcularea corecției
                   tehnice;
            (c)    în cazul în care nu este disponibilă o serie cronologică a estimărilor raportate
                   pentru categoria de surse relevantă, pe baza unor metodologii de estimare
                   conforme cu recomandările tehnice privind completarea datelor lipsă din
                   secțiunea 2.2.3 a Orientărilor IPCC din 2006 pentru inventarele naționale ale
                   gazelor cu efect de seră (Vol. 1).
     2.     Comisia pregătește estimările menționate la alineatul (1) până la data de 31 martie a
            anului de raportare, în consultare și în strânsă cooperare cu statul membru în cauză.
     3.     Statul membru în cauză utilizează estimările menționate la alineatul (1) pentru
            transmiterea inventarului său național către secretariatul CCONUSC în temeiul
            articolului 26 alineatul (4) din Regulamentul (UE) 2018/1999.

                                                 Articolul 6
                                           Controalele inițiale
     Controalele inițiale efectuate de Comisie în temeiul articolului 37 alineatul (4) din
     Regulamentul (UE) 2018/1999 pot include:
     (a)    o evaluare din care să reiasă dacă statul membru a raportat toate categoriile prevăzute
            de modalitățile, procedurile și orientările privind cadrul de transparență pentru
            acțiuni și sprijin menționat la articolul 13 din Acordul de la Paris prevăzut în anexa la
            Decizia 18/CMA.1, precum și toate gazele cu efect de seră menționate în anexa V la
            Regulamentul (UE) 2018/1999;
     (b)    o evaluare a conformității datelor cronologice a emisiilor prin surse și a absorbțiilor
            prin absorbanți;
     (c)    o evaluare din care să reiasă dacă factorii de emisie impliciți din diferitele state
            membre sunt comparabili, luând în considerare factorii de emisie prestabiliți de IPCC
            pentru diferite circumstanțe naționale;

     5
           Regulamentul (CE) nr. 1099/2008 al Parlamentului European și al Consiliului din 22 octombrie 2008
           privind statisticile în domeniul energiei (JO L 304, 14.11.2008, p. 1).

RO                                                    7                                                        RO
 ---pagebreak---      (d)     o evaluare a utilizării notațiilor „Nu este estimat” atunci când există metodologii de
             nivel 1 ale IPCC, iar utilizarea mențiunii nu este justificată în conformitate cu
             punctul 32 din anexa la Decizia 18/CMA.1;
     (e)     o analiză a recalculărilor efectuate pentru transmiterea inventarului gazelor cu efect
             de seră, din care să reiasă inclusiv dacă recalculările se bazează pe modificări
             metodologice;
     (f)     o comparație între emisiile verificate de gaze cu efect de seră raportate în cadrul
             schemei Uniunii Europene de comercializare a certificatelor de emisii și emisiile de
             gaze cu efect de seră raportate în temeiul articolului 26 alineatul (3) din
             Regulamentul (UE) 2018/1999;
     (g)     o comparație între rezultatele obținute pe baza abordării de referință a Eurostat și
             rezultatele obținute pe baza abordării de referință a statelor membre;
     (h)     o comparație între rezultatele obținute pe baza abordării sectoriale a Eurostat și
             rezultatele obținute pe baza abordării sectoriale a statelor membre;
     (i)     o evaluare a punerii în aplicare, de către statul membru, a elementelor identificate cu
             ocazia verificărilor și a analizelor inițiale ale Uniunii, precum și a recomandărilor
             formulate în urma evaluărilor CCONUSC;
     (j)     o evaluare a acurateței emisiilor prin surse și a absorbțiilor prin absorbanți ale
             statelor membre prin estimări ale absorbanților în raport cu categoriile-cheie ale
             Uniunii;
     (k)     o evaluare a transparenței și a caracterului complet al descrierilor metodologice
             raportate de statele membre pentru categorii-cheie ale Uniunii;
     (l)     o evaluare a monitorizării și a raportării emisiilor prin surse și a absorbțiilor prin
             absorbanți în sectorul de exploatare a terenurilor, al schimbării destinației terenurilor
             și al silviculturii (LULUCF) în conformitate cu partea 3 din anexa V la Regulamentul
             (UE) 2018/1999, inclusiv în privința alocării categoriilor-cheie, a metodologiei
             bazate pe niveluri utilizate și o comparație între datele raportate privind utilizarea
             terenurilor și schimbarea destinației terenurilor cu informații obținute din programele
             și sondajele Uniunii și ale statelor membre.

                                               Articolul 7
                                              Abrogarea
     Regulamentul delegat (UE) nr. 666/2014 se abrogă cu efect de la 1 ianuarie 2021, sub rezerva
     dispoziției tranzitorii prevăzute la articolul 8 din prezentul regulament.

                                               Articolul 8
                                         Dispoziție tranzitorie
     Prin derogare de la articolul 7 din prezentul regulament, articolele 6 și 7 din regulamentul
     delegat (UE) nr. 666/2014 continuă să producă efecte pentru rapoartele care conțin datele
     necesare pentru anii 2019 și 2020.

RO                                                  8                                                    RO
 ---pagebreak---                                                 Articolul 9
                                      Intrarea în vigoare și aplicarea
     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.
     Acesta se aplică de la 1 ianuarie 2021.
     Prezentul regulament este obligatoriu în toate elementele sale și se aplică direct în toate statele
     membre.

     Adoptat la Bruxelles, 8.5.2020

                                                   Pentru Comisie,
                                                   Președinta
                                                   Ursula VON DER LEYEN

RO                                                   9                                                     RO
 ---documentbreak---                               COMISIA
                              EUROPEANĂ

                                                       Bruxelles, 8.5.2020
                                                       C(2020) 2841 final

                                                       ANNEX

                                             ANEXĂ

                                                 la

                                Regulamentul delegat al Comisiei

      de completare a Regulamentului (UE) 2018/1999 al Parlamentului European și al
     Consiliului în ceea ce privește valorile potențialului de încălzire globală și orientările
     privind inventarierea, precum și sistemul de inventariere al Uniunii și de abrogare a
                     Regulamentului delegat (UE) nr. 666/2014 al Comisiei

RO                                                                                                RO
 ---pagebreak---                                         ANEXĂ
                                  Potențiale de încălzire globală

     Acronim, denumirea comună sau denumirea Potențial de încălzire globală
     chimică

     Dioxid de carbon (CO2)                         1

     Metan (CH4)                                    28

     Protoxid de azot (N2O)                         265

     Hexafluorură de sulf (SF6)                     23500

     Trifluorură de azot (NF3)                      16100

     Hidrofluorocarburi (HFCs):

     HFC-23 CHF3                                    12400

     HFC-32 CH2F2                                   677

     HFC-41 CH3F                                    116

     HFC-125 CHF2CF3                                3170

     HFC-134 CHF2CHF2                               1120

     HFC-134a CH2FCF3                               1300

     HFC-143 CH2FCHF2                               328

     HFC-143a CH3CF3                                4800

     HFC-152 CH2FCH2F                               16

     HFC-152a CH3CHF2                               138

     HFC-161 CH2CH2F                                4

     HFC-227ea CF3CHFCF3                            3350

     HFC-236cb CF3CF2CH2F                           1210

     HFC-236ea CF3CHFCHF2                           1330

     HFC-236fa CF3CH2CF3                            8060

     HFC-245fa CHF2CH2CF3                           858

     HFC-245ca CH2FCF2CHF2                          716

RO                                          1                                 RO
 ---pagebreak---      HFC-365mfc CH3CF2CH2CF3                        804

     HFC-43-10mee         CF3CHFCHFCF2CF3       sau 1650
     (C5H2F10)

     Perfluorocarburi(PFCs):

     PFC-14, Tetrafluormetan, CF4                   6630

     PFC-116, Perfluoretan, C2F6                    11100

     PFC-218, Perfluorpropan, C3F8                  8900

     PFC-318, Perfluorociclobutan, c-C4F8           9540

     Perfluorociclopropan c-C3F6                    9200

     PFC-3-1-10, Perfluorbutan, C4F10               9200

     PFC-4-1-12, Perfluorpentan, C5F12              8550

     PFC-5-1-14, Perfluorhexan, C6F14               7910

     PFC-9-1-18, C10F18                             7190

RO                                          2               RO